สังคมข่าวหุ้น
*ดัชนีตลาดหุ้นไทยปิดที่ระดับ 1,731.23 จุด เพิ่มขึ้น 6.86 จุด มูลค่าซื้อขาย 63,687.09 ล้านบาท ติดตามการคาดการณ์ผลประกอบการบริษัทจดทะเบียนไตรมาส 2/2562 ที่น่าจะทยอยออกมา ก่อนจะถึงเวลาที่จะต้องประกาศผลประกอบการ
7 ก.ค. 2562

สโนว์แมน
*ดัชนีตลาดหุ้นไทยปิดที่ระดับ 1,731.23 จุด เพิ่มขึ้น 6.86 จุด มูลค่าซื้อขาย 63,687.09 ล้านบาท ติดตามการคาดการณ์ผลประกอบการบริษัทจดทะเบียนไตรมาส 2/2562 ที่น่าจะทยอยออกมา ก่อนจะถึงเวลาที่จะต้องประกาศผลประกอบการ
*PTT แจ้งว่า PTTOR จัดตั้ง “พีทีทีโออาร์ อินเตอร์เนชั่นแนล โฮลดิ้งส์ (ประเทศไทย)” เมื่อวันที่ 4 ก.ค. 2562 ด้วยทุนจดทะเบียน 4.19 ล้านบาท โดย PTTOR ถือหุ้น 100% มีวัตถุประสงค์เพื่อการลงทุนในต่างประเทศของ PTTOR นักลงทุนยังรอให้ PTTOR เข้าทรดในตลท.อยู่เลย เมื่อไรจะพร้อมเสียที
*UV ขายหุ้น GOLD ทั้งหมด 39.28% ให้ FPT โบรกฯ คาดบุ๊กกำไรพิเศษหลังภาษีกว่า 1,972 ล้านบาท ในไตรมาส 3/2562 นี้ พร้อมลุ้นเก็งจ่ายปันผลพิเศษ 0.52 บาท/หุ้น ฟาก JAS ลุ้นรับกำไรพิเศษจากการจ่ายสินทรัพย์เข้า JASIF ที่ 11,600 ล้านบาท ทำให้โบรกฯ คาดปีนี้ JAS จะจ่ายเงินปันผลมากถึง 1 บาท/หุ้น หรือคิดเป็นอัตราผลตอบแทนถึง 13.70%
*อีกก้าวของ EA และบ.ย่อย “พลังงานมหานคร” จำกัด ซึ่งดำเนินธุรกิจสถานีอัดประจุไฟฟ้าสำหรับยานยนต์ไฟฟ้า ภายใต้เครื่องหมายการค้า “EA Anywhere” วันนี้จัดงานแถลงข่าวความร่วมมือระหว่าง “พลังงานมหานคร” กับ  3 พันธมิตร ได้แก่ บริษัท เชฟรอน (ไทย) จำกัด, บริษัท บริดจสโตน เอ.ซี.ที (ประเทศไทย) จำกัด และ บริษัท โรบินสัน จำกัด (มหาชน) ในการติดตั้งสถานีอัดประจุไฟฟ้าในพื้นที่ของพันธมิตรในครั้งนี้ทั่วประเทศ เพื่อรองรับยานยนต์ไฟฟ้า PHEV และ BEV เป็นอีกหนึ่งธุรกิจของ EA ที่ดูเป็นรูปเป็นร่างมากขึ้น หลังจากประสบความสำเร็จในโครงการโรงไฟฟ้าพลังงานลมโครงการหนุมานที่ COD ครบ 260 เมกะวัตต์
*SORKON ผู้ผลิตและจำหน่ายอาหารแปรรูปจากเนื้อสัตว์รายใหญ่ของไทย และผู้นำธุรกิจอาหารพื้นเมืองกว่า 30 ปี เล็งจับมือแบรนด์ร้านอาหารญี่ปุ่น “โชนัน” ส่ง 2 เมนูใหม่ คาดน่าจะช่วยขยายฐานลูกค้าคนรุ่นใหม่ได้ดีทีเดียว และคงจะสร้างความแปลกใหม่ให้แก่วงการร้านอาหารญี่ปุ่นในประเทศไทยได้ไม่น้อยเลย
*NBC เป็น 1 ใน 16 บริษัทที่ตลท.เปิดให้ซื้อขายหลักทรัพย์ชั่วคราว 1-31 ก.ค. ได้แก้ไขปัญหาการส่งงบการเงินที่ล่าช้า รวมถึงงบการเงินประจำปี 2561 และงบการเงินไตรมาส 1/2562 โดยสามารถส่งงบการเงินดังกล่าวมาให้ตลท.ครบถ้วนแล้ว ดังนั้น NBC จึงสามารถซื้อขายได้โดยไม่ถูก SP หลังครบกำหนดการเปิดซื้อขายชั่วคราว 1 เดือนนี้ และจากการที่บริษัทยังมีส่วนของผู้ถือหุ้นน้อยกว่า 50% ของทุนชำระแล้ว จึงยังคงให้ซื้อด้วยบัญชี Cash Balance จนกว่าจะแก้ไขปัญหาฐานะการเงินดังกล่าวให้กลับมามีส่วนของผู้ถือหุ้นเกินกว่า 50% ของทุนชำระแล้วได้
*หุ้นไอพีโอน้องใหม่ “คัมเวล คอร์ปอเรชั่น” หรือ KUMWEL เป็นบริษัทผู้ผลิตและจัดจำหน่ายผลิตภัณฑ์สำหรับระบบต่อลงดิน ระบบป้องกันฟ้าผ่า ระบบป้องกันเสิร์ช และระบบตรวจจับและเตือนภัยฟ้าผ่าอย่างครบวงจร ตามมาตรฐานสากล ภายใต้ตราสินค้า “Kumwell” กว่า 2,500 รายการ ได้เดินสายโรดโชว์ใน 13 จังหวัดทั่วประเทศไทย เพื่อนำเสนอข้อมูลให้นักลงทุนและประชาชนทั่วไปได้รู้จักมากขึ้น ระหว่างวันที่ 3-12 ก.ค. 2562 มีไปที่ชลบุรี ระยอง นครปฐม ราชบุรี ภูเก็ต พิษณุโลก นครสวรรค์ นครราชสีมา ขอนแก่น เชียงใหม่ สุราษฎร์ธานี สงขลา และกรุงเทพฯ ก่อนขายหุ้นไอพีโอ 130 ล้านหุ้น และเข้าเทรดตลาด mai โดยหวังระดมทุนไปขยายโรงงาน-ปรับปรุงสายการผลิต-วิจัยและพัฒนาระบบและสินค้ารุ่นใหม่
*ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่านทาง www.facebook.com/kaohoon online, www.facebook.com/tv.kaohoon และ FM 102 Mhz.
*พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.